A les derrotes nel Ebro xunióse'l creciente descontentu de parte de la población andalusí, farta del dominiu almorávide.[290][291] La fervencia aumentó en 1120 y 1121, y en marzu d'esti últimu añu españó una revuelta en Córdoba qu'obligó al gobernador de la ciudá a fuxir del ensame engafuráu.[292][291] Alí reaccionó axuntando un gran exércitu y allegando de Marrakech a la ciudá andalusí, a la qu'atacó primero y perdonó dempués, convencíu polos alfaquíes locales.[293][294][295][296][256]